Diari Oficial de la Generalitat Valenciana


Sumari del DOGV 6508, del 27-04-2011 (2011/4668)

Informació pública de l'adaptació del projecte de reparcel·lació de l'antic sector 16 al vigent Pla General d'Ordenació Urbana (hui PP-18) i actualització del compte de liquidació de la UE-1 i UE-2.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6508

Data del DOGV
:   27-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4668


Data del document
:   30-03-2011

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació pública de l'adaptació del projecte de reparcel·lació de l'antic sector 16 al vigent Pla General d'Ordenació Urbana (hui PP-18) i actualització del compte de liquidació de la UE-1 i UE-2. [2011/4668]  
Per mitjà d'aquest anunci es fa públic que l'alcalde, Jaime Lloret Lloret, en data 17 de febrer de 2011, ha dictat la Resolució 649, que té la part dispositiva, literalment, com s'indica:   
«Per tot això resolc:  
  
Primer  
Sotmetre a informació pública el projecte d'adaptació del Projecte de Reparcel·lació del Sector PP-16 al vigent Pla General d'Ordenació Urbana de la Vila Joiosa, redactat per l'Ajuntament d'ofici, convocada en les mateixes condicions de publicitat, forma i termini que regulen els articles 177 de la LUV i 416 del ROGTU. Per això pertocarà:  
A) Notificació a tots els titulars que acrediten que puguen tindre algun dret real sobre els immobles afectats per la reparcel·lació forçosa a què s'ha fet referència en aquesta resolució.  
B) Expedir un edicte d'informació pública, que es farà públic en el Diari Oficial de la Comunitat Valenciana, així com en la pàgina web municipal, amb l'advertiment de la possibilitat de formular-hi al·legacions. El període d'informació pública serà d'un mes comptador des de la publicació de l'anunci en el Diari Oficial de la Comunitat Valenciana.  
C) La documentació estarà a disposició de totes les persones interessades a les oficines síties al carrer de Cristóbal Galiana, s/n, en horari de 09.00 a 14.00 hores.  
  
Segon  
Tramitar la sol·licitud d'anotació marginal de la tramitació del projecte d'adaptació en l'última inscripció de domini de les finques objecte de l'expedient, de conformitat amb l'article 416.3 del ROGTU. Amb aquest fi es cursarà la corresponent sol·licitud al Registre de la Propietat de la Vila Joiosa.  
  
Tercer  
Si apareguera alguna persona titular registral no tinguda en compte en l'elaboració del projecte de reparcel·lació i aquelles que resulten afectades per modificacions acordades després del període d'informació pública, se'ls conferirà el tràmit d'audiència per 15 dies, sense necessitat un nou tràmit d'informació pública».  
Contra la present resolució, no pot interposar-se cap recurs administratiu ni jurisdiccional, per constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims.  
Cosa que faig pública a fi de fer complir el requisit establit en l'article 177, de la Llei 16/2005, de 30 de desembre, de la Generalitat, Urbanística Valenciana, i en l'article 416 del Reglament d'Ordenació i Gestió Territorial i Urbanística.  
  
La Vila Joiosa, 30 de març de 2011.- El regidor de Foment Econòmic i Sostenible: Jerónimo Lloret Selles.